
2 NÁZOV ŠKOLSKÉHO VZDELÁVACIEHO PROGRAMU

Školský vzdelávací program „Usilovné chrobáčiky objavujú svet“ je základným dokumentom školy, podľa ktorého uskutočňujeme výchovu a vzdelávanie podľa školského zákona. Akceptujeme požiadavky na zabezpečenie inkluzívneho vzdelávania pre všetky deti v materskej škole na základe rovnosti príležitostí a rešpektovania výchovno-vzdelávacích potrieb a individuálnych osobitostí detí a podporujeme ich aktívne zapojenie do výchovno-vzdelávacích činností školy. Naša materská škola je pre deti priestorom pre uplatnenie každého jednotlivca. Na prvom mieste máme záujem o zmysluplné vzdelávanie. Chceme dať dieťaťu priestor na otázky, odpovede, na komunikáciu, chceme v ňom prebudiť túžbu objavovať, poznávať, ale aj vedieť niesť zodpovednosť za svoje činy, počúvať druhých, vedieť ich pochopiť a podať pomocnú ruku.
2.1 Hodnoty a filozofia materskej školy
· Vzájomne sa rešpektujeme a tolerujeme.

· Prechovávame k sebe vzájomnú úctu a dôstojnosť.

· Sme k sebe otvorení, čestní, slušní a lojálni.

· Sme otvorení zmenám.

· Zachovávame si slobodu v rozhodovaní úzko spojenú so zodpovednosťou.

· Učenie sa je objavovanie a radosť.

· Zážitkové aktivity, experimentovanie a bádanie vyvoláva u detí prirodzenú zvedavosť a radosť z učenia sa.

· Aktívne učenie sa dovedie deti k zodpovednosti a pochopeniu slobody v rozhodovaní sa.

· Deti sú vo svojej slobode samostatné a sebestačné.

· Poznatky detí sú trvalé.
Vízia materskej školy: „Materská škola, v ktorej je každý rád.“
3 VYMEDZENIE POSLANIA ŠKOLY A CIEĽOV VÝCHOVY A VZDELÁVANIA
Poslaním materskej školy je podporovať všestranný rozvoj detí, rozvíjať ich schopnosti a zručnosti, pripraviť ich na primárne a ďalšie vzdelávanie, na život v spoločnosti v súlade s individuálnymi osobitosťami detí.
Hlavným cieľom výchovy a vzdelávania v materskej škole je dosiahnutie optimálnej kognitívnej, senzomotorickej a sociálno-citovej úrovne ako základu pre školské vzdelávanie v základnej škole a pre život v spoločnosti. Vlastné ciele a poslanie výchovy a vzdelávania v našej materskej škole sme si stanovili v súlade so všeobecnými cieľmi ustanovenými v Štátnom vzdelávacom programe, s cieľmi výchovy a vzdelávania ustanovenými v školskom zákone, s potrebami a záujmami detí, zákonných zástupcov a pedagogických zamestnancov (vrátane realizovania aktivít v zmysle § 28 ods. 16 školského zákona – exkurzie, výlety, vychádzky, kurzy ako i krúžková činnosť) a vlastným zameraním materskej školy.
Všeobecnými cieľmi výchovy a vzdelávania v materskej škole sú:
· zlepšovať sociálnu aktivitu dieťaťa a napĺňať potrebu sociálneho kontaktu s rovesníkmi i s dospelými,

· uľahčovať dieťaťu plynulú adaptáciu na zmenené – inštitucionálne, školské prostredie,

· podporovať rozvoj individuálnych spôsobilostí dieťaťa,

· sprostredkovať základy verejnej kultúry a rozvíjať u dieťaťa dimenzie školskej spôsobilosti, aby sa ľahko adaptovalo na následné primárne vzdelávanie,

· umožňovať dieťaťu napĺňať život a učenie prostredníctvom hry, priamej skúsenosti a aktívneho bádania,

· uplatňovať a chrániť práva dieťaťa v spolupráci s rodinou, zriaďovateľom a ďalšími partnermi s rešpektovaním potrieb dieťaťa a vytvárania podmienok pre blaho všetkých detí,

· identifikovať deti so špeciálnymi výchovno-vzdelávacími potrebami a zabezpečovať im podmienky na individuálny rozvoj v súlade s týmito potrebami,
· zabezpečovať dostupnosť a rovnosť vo výchove a vzdelávaní,

· zabezpečovať dostupnosť poradenských a ďalších služieb pre všetky deti,

· získavať dôveru rodičov pri realizovaní výchovy a vzdelávania v inštitucionálnom prostredí a pri koordinovanom úsilí o zabezpečenie blaha a potrieb detí.

Cieľom predprimárneho vzdelávania je podporovať rozvoj komunikačných kompetencií, matematických kompetencií v oblasti vedy a techniky, digitálnych kompetencií, kompetencií učiť sa, riešiť problémy, tvorivo a kriticky myslieť, sociálnych a personálnych kompetencií, občianskych kompetencií a pracovných kompetencií.

3.1 Vlastné ciele Školského vzdelávacieho programu
3.1.1 Zdravý životný štýl

· Spolupodieľať sa na vytváraní pravidiel triedy pre optimálnu klímu a atmosféru triedy, v ktorej sú deti zbavené strachu, obáv, úzkosti a psychického napätia.
· Utvárať si pozitívne postoje k svojmu zdraviu, k zdraviu iných a k zdravému životnému štýlu.
· Presadzovať zdravú výživu, čoho dôkazom je konzumácia ovocia a zeleniny v surovom stave.

· Dbať na pitný režim,  preferovať nesladené nápoje a pitie čistej vody.

· Prezentovať zdravý životný štýl s dôrazom na pravidelný pohyb, odpočinok.

· Iniciovať deti k pravidelným koordinovaným a kultivovaným pohybovým prejavom s dôrazom na správne držanie tela a koordináciu pohybov.
· Turisticko-športovými vychádzkami stimulovať aj rodičov k osvojeniu si návykov podporujúcich zdravý životný štýl.

· Osvojiť si základné pohybové zručnosti pri realizácii sezónnych pohybových aktivít (plavecký a lyžiarsky výcvik).
· Byť samostatný v pohybových činnostiach v nových, neznámych a problémových situáciách.

· Prejavovať prirodzenú radosť z pohybu a prežívať stav pohody prostredníctvom telesnej kultúry.

· Diskutovať a prezentovať svoje myšlienky o zdravom životnom štýle, pravidelnom pohybe a športe.

· Uplatňovať v praktických situáciách zásady bezpečného správania sa v cestnej premávke v roli chodca.
· Rozvíjať si seba identitu, autonómiu, osobnú zodpovednosť a základné kompetencie kultúrnej gramotnosti.

· Vybudovať pozitívny vzťah k cudziemu jazyku.

· Pri nástupe do materskej školy viesť deti k postupnému a nenásilnému začleňovaniu do kolektívu.

3.1.2 Environmentálna výchova
· Rozširovať si vedomosti o prírode so zapojením všetkých zmyslov, umocňovaním pocitov krásna, jemného a tolerantného správania.

· Pozorovať, bádať a experimentovať s využitím detskej zvedavosti.

· Skrášľovať najbližšie okolie, starať sa o vlastný areál MŠ.

· Emocionálne vnímanie prírody prezentovať výtvarnými a umeleckými činnosťami.

· Vedieť si chrániť nadobudnuté hodnoty a tešiť sa z nich.

· Chápať význam prírody pre život ľudí a utvárať si silný citový vzťah k živej a neživej prírode.

· Chápať prírodu a diskutovať o nešetrnom vzťahu k prírode a životnému prostrediu.

3.1.3 Posilňovanie národného povedomia

Utvárať národné povedomie detí o kultúrnom dedičstve, národných tradíciách a histórii Banskej Bystrice, o ľudových tradíciách a zvykoch od jari až po Nový rok primerane chápaniu detí, ako je:
· pestovať vzťah a úctu k regiónu poznávaním významných udalostí, pamätných tabúľ, osobností, dominánt mesta, jeho histórie a prírodných krás,

· posilniť úctu ku kultúrnym a historickým hodnotám a tradíciám nášho mesta,

· osvojiť si detské ľudové hry, piesne a tance a využívať  ich v hrách, dramatických stvárneniach, v každodennom živote a pri príprave kultúrnych programov a podujatí.

4 VLASTNÉ ZAMERANIE ŠKOLY

Materská škola Radvanská 28, Banská Bystrica sa zameriava na rozvoj prírodovednej gramotnosti, environmentálnu výchovu, zdravý životný štýl, ľudové zvyky a tradície. Snahou našej materskej školy je vytvoriť prostredie s priaznivou klímou a s dôrazom na rozvoj tvorivosti a učenia formou hry. Úzko spolupracujeme s rodičmi, externými pracovníkmi a ďalšími odborníkmi. Víziou našej materskej školy je vytvoriť optimálny súbor podmienok pre deti predškolského veku, aby mali pocit, že prežili šťastné detstvo, v ktorom nechýba istota a harmónia dodávajúca silu k zodpovednému zvládnutiu neskorších úloh.
V materskej škole máme triedy, ktoré v edukácii uplatňujú  prvky pedagogickej koncepcie Márie Montessori, ktorá je založená na partnerskom a rešpektujúcom prístupe k dieťaťu v pripravenom, príjemnom a podnetnom prostredí, ktoré podporuje prirodzený záujem detí o objavovanie sveta. Úlohou učiteľky je prepojiť dieťa s reálnym prostredím, aby mohlo konať zmysluplným spôsobom. Jednotlivé učiteľkou zvolené témy týždňa odrážajú aktuálny záujem a potreby detí, ktoré si napĺňajú cez pozorovanie, experimentovanie a objavovanie, no najmä poznávanie vlastnou aktívnou činnosťou. Deti pracujú s materiálmi, ktoré si vyberajú z políc na pripravený priestor malého koberca či stola na svojom mieste. Učiteľka nabáda deti, že každá práca končí vtedy, keď je ukončená/uložená v polici na svojom mieste, kde patrí a tým v nich podporujú princíp zodpovednosti za daný materiál/hračku a systematickosti. Trieda sa člení na jednotlivé centrá – centrum praktického života, centrum matematiky, centrum jazykovej výchovy, centru živej prírody, centrum zmyslov. V týchto centrách  sú zaradené aktivity, ktorých cieľom je rozvíjať jednotlivé oblasti, tzv. rozvoj ruky, mozgu, srdca.

Pedagogika Márie Montessori

Cieľ:
· Deti majú vypestovanú prirodzenú túžbu učiť sa.

· Deti dokážu prevziať zodpovednosť, spolupracovať s inými deťmi, prijímať rozhodnutia  dohodnúť sa a dodržiavať pravidlá.

· Deti majú priateľský vzťah k učiteľke a deťom.


Nevyhnutným predpokladom dosahovania kvalitných výsledkov výchovno- vzdelávacej činnosti je aktívna spolupráca školy a rodiny. Otvorenosťou voči miestnej komunite chceme umožniť rodičom širšie aplikovať práva rozhodovať o výchove svojich detí, viesť ich k uvedomeniu si potreby jednotného výchovného pôsobenia rodiny a školy, vzájomného rešpektu  a vzájomnej zodpovednosti. Naším cieľom je priviesť deti a rodičov k poznaniu, že sú súčasťou nášho mesta a svojou činnosťou dokázať okoliu, že práca materskej školy má pozitívny vplyv na vývoj zdravej miestnej detskej populácie. Vytvárame priestor na skvalitňovanie vzájomnej komunikácie, snažíme sa prehlbovať cit pre spolupatričnosť a medziľudské vzťahy. S týmto cieľom organizujeme tradičné overené športové a pracovné popoludnia pre rodičov, tematické besiedky, deň otvorených dverí, prezentácie práce rodičov (záchranár, hasič, policajt,.... v materskej škole), Deň rodiny, karneval, rodičovské brigády v spolupráci s poslancami mesta a pod. V materskej škole sa zúčastňujeme rôznych exkurzií, výletov, divadelných predstavení. Spolupracujeme s rôznymi organizáciami na podporu a skvalitnenie rozvoja výchovno-vzdelávacej činnosti a obohatenie života detí v MŠ (zriaďovateľ, CPP v Banskej Bystrici, OMEP, SPV,...).Materská škola ponúka aj krúžkovú činnosť – anglický jazyk pod vedením externého kvalifikovaného lektora v popoludňajších hodinách.
Spolupráca školy a rodiny

Cieľ:

· Využívame tradičné i netradičné formy spolupráce  a poskytujeme poradenskú činnosť pre rodičov.
· Zabezpečujeme kontakty rodiny s odborníkmi ako logopéd, psychológ.

· Sme otvorenou školou a zároveň zachovávame mlčanie o konkrétnych rodinách.

Spolupráca školy a inštitúcií

Cieľ:

· Spolupracujeme so zriaďovateľom, Základnou školou, Radou školy, Rodičovským združením.

· Spolupracujeme s Centrom poradenstva a prevencie, hasičským a záchranným zborom, policajným zborom SR, Regionálnym úradom verejného zdravotníctva,..

· Nadväzujeme spoluprácu s inštitúciami ponúkajúcimi zaujímavé a hodnotné aktivity vhodné pre rozvoj detí.
Oboznamovanie s anglickým jazykom 

Cieľ: 
· Dieťa sa dokáže oboznámiť  so základmi anglického jazyka.
· Dieťa si dokáže osvojiť komunikačné zručnosti v cudzom jazyku.

Lyžiarsky výcvik

Cieľ:

Dieťa bude schopné zvládnuť základy techniky lyžovania.

Plavecký výcvik

Cieľ:

Dieťa dokáže správne zvládnuť základné plavecké zručnosti.
Adaptačný program
Cieľ:

Dieťa dokáže absolvovať postupné, nenásilné začleňovanie do kolektívu.

Realizácia vlastného zamerania prebieha zvyšovaním kvality edukačného prostredia a edukačného procesu s dôrazom na zážitkové učenie a hrový charakter učenia, a to:
· využívaním IKT v edukačnom procese, dopĺňaním a rozširovaním digitálnych interaktívnych pomôcok,

· zmysluplným a premysleným využitím pobytu vonku, skvalitňovanie prostredia školského areálu, organizovaním turistických vychádzok do prírody,

· rozvíjaním informačných kompetencií detí, schopnosti využívať rôzne druhy médií a vyberať z mediálnej ponuky,

· inováciou kompetencií učiteľa (vzdelávanie v profesijnom rozvoji),

· využívaním aktivizujúcich metód a inovácií vo vzdelávaní.

Výchova a vzdelávanie sú založené na princípoch:

· bezplatnosti vzdelania v materských školách jeden rok pred plnením povinnej školskej dochádzky,

· zákazu všetkých foriem diskriminácie a obzvlášť segregácie,

· zdokonaľovania procesu výchovy a vzdelávania podľa výsledkov dosiahnutých v oblasti vedy, výskumu a vývoja,
· prípravy na zodpovedný život v slobodnej spoločnosti v duchu porozumenia a znášanlivosti, rovnosti muža a ženy, priateľstva medzi národmi, národnostnými a etnickými skupinami a náboženskej tolerancie.

Naplnenie uvedených cieľov predpokladá priaznivú výchovno-vzdelávaciu klímu s dôrazom na rozvoj tvorivosti pred pamäťovým učením, v ktorej sa realizuje učenie hrou. Dôležité je pozitívne emocionálne prežívanie dieťaťa. Učiteľky vo výchove a vzdelávaní prihliadajú na rôzne sociokultúrne a socioekonomické rodinné zázemie detí. Venujú sa primerane každému dieťaťu. Učiteľky sú taktné a diskrétne ku všetkým deťom bez ohľadu na ich rasovú, náboženskú, či národnostnú príslušnosť. Rešpektujú, že právo na šťastné detstvo má každé dieťa.

V pedagogickom procese sa uplatňuje princíp aktivity dieťaťa. Učiteľkina aktivita v nedirektívnom – demokratickom vedení výchovno-vzdelávacej činnosti spočíva v premyslenom vytváraní podmienok na účinný sebarozvoj osobnosti dieťaťa. Pedagogický prístup v materskej škole sa opiera o pozitívnu výchovu, založenú na láske a dôvere k dieťaťu
5 STUPEŇ VZDELANIA
Stupeň vzdelania, ktorý poskytuje naša materská škola, je totožný so stupňom vzdelania uvedeným v § 16 ods. 2 školského zákona – predprimárne vzdelanie, ktoré dieťa získa absolvovaním posledného roka vzdelávacieho programu odboru vzdelávania v materskej škole.
6 DĹŽKA DOCHÁDZKY A FORMY VÝCHOVY A VZDELÁVANIA
Povinné vzdelávanie sa vo všetkých triedach materskej školy sa uskutočňuje formou celodennej výchovy a vzdelávania. V prípade záujmu a po dohovore so zákonnými zástupcami je možnosť poskytnutia poldennej výchovy a vzdelávania.

Povinné predprimárne vzdelávanie bude dieťa plniť formou pravidelného denného dochádzania v pracovných dňoch v rozsahu najmenej štyri hodiny denne, okrem času školských prázdnin. Dieťa so zdravotným znevýhodnením plní povinné predprimárne vzdelávanie v rozsahu menej ako štyri hodiny denne za podmienok ustanovených zákonom (§ 59a ods. 5 školského zákona). Dĺžka dochádzky dieťaťa v materskej škole je niekoľkoročná (3-4 roky). Ukončenie vzdelávania je spravidla v šiestich rokoch, prípadne nadobudnutím školskej zrelosti a vstupom dieťaťa do základnej školy.
Individuálnu formu výchovy a vzdelávania poskytneme deťom, ktoré nie sú súčasťou bežnej triedy v kolektíve, ale ich vzdelávanie a rozvoj prebieha osobitne, individuálne.
· Individuálne vzdelávanie v materskej škole poskytujeme deťom pre ktoré je predprimárne vzdelávanie povinné.

· Realizuje sa na základe žiadosti zákonného zástupcu a splnených podmienok so súhlasom riaditeľky materskej školy.

· Dôvodom môže byť nepriaznivý zdravotný stav dieťaťa, špeciálne výchovno-vzdelávacie potreby, nadanie alebo špecifická rodinná situácia.
· Dieťa môže byť individuálne vzdelávané doma (tzv. domáce vzdelávanie v MŠ), prípadne v MŠ – ak je potrebné prispôsobiť obsah, tempo a metódy.

· Nad dieťaťom naďalej ako materská škola budeme vykonávať dohľad – dieťa musí pravidelne preukazovať získané vedomosti a zručnosti (napr. formou preskúšania cca každé 3 mesiace, prípadne podľa dohovoru a potreby).

· Riaditeľka bude sledovať jeho rozvoj, viesť príslušnú dokumentáciu a spolupracovať so zákonnými zástupcami.
Denná forma výchovy a vzdelávania sa môže pre deti v materskej škole uskutočňovať aj ako dištančná. Dištančné vzdelávanie v materskej škole budeme realizovať výhradne vo výnimočných situáciách, keď deti nemajú možnosť navštevovať materskú školu pre mimoriadne okolnosti (napr. výnimočný stav, núdzový stav, mimoriadna situácia – pandémia, karanténa, vážne prevádzkové dôvody, zdravotné obmedzenia atď.)
· Dištančná forma vzdelávania neprebieha prezenčne v triede alebo škole, ale na diaľku – prostredníctvom rôznych technológií a komunikačných prostriedkov.

· Nerealizuje sa ako klasická „výučba online“, ide skôr o podporu rodičov zo strany učiteliek: posielanie námetov na hry, pracovných listov, básničiek a piesní, videí s cvičeniami, príbehmi či krátkymi edukačnými aktivitami, odporúčaniami na rozvíjanie reči, motoriky, matematických predstáv a sociálnych zručností.

· Dieťa je vzdelávané nepriamo, prostredníctvom zákonného zástupcu, ktorý dostáva usmernenia a materiály od pedagogických zamestnancov materskej školy.

· Riaditeľka materskej školy môže taktiež rozhodnúť o dištančnom vzdelávaní pre dieťa, ktoré je predprimárne vzdelávanie povinné, ak kvôli zdravotnému stavu alebo z iných závažných dôvodov (napr.: rodinné dôvody, ohrozovanie bezpečnosti a zdravia iných detí, ktoré sú účastníkmi výchovy a vzdelávania), nemôže plniť povinné predprimárne vzdelávanie formou pravidelného denného dochádzania, najdlhšie počas troch po sebe idúcich mesiacov.
Usporiadanie denných činností spracúva materská škola vo forme denného poriadku, ktorý:

· zabezpečuje vyvážené striedanie spontánnych hier a riadených činností,

· vytvára dostatočný priestor pre individuálne potreby a záujmy detí,

· zabezpečuje dodržiavanie zásad zdravej životosprávy (pravidelné stravovanie, dostatočný pobyt na čerstvom vzduchu, dostatočná pohybová aktivita a odpočinok)
· umožňuje poskytovanie podporných opatrení vo výchove a vzdelávaní podľa zákona (§ 145a a § 145b školského zákona) a katalógu podporných opatrení, ktorý vydáva ministerstvo.

Do materskej školy môžeme prijať deti zo ŠVVP – so zdravotným znevýhodnením, zo sociálne znevýhodneného prostredia a deti nadané za podmienok, že tieto deti sú evidované v zariadení výchovného poradenstva a prevencie a sú pre ne vytvorené vhodné podmienky na vzdelávanie. Výchovu a vzdelávanie detí zo ŠVVP realizujeme podľa individuálnych výchovno-vzdelávacích programov. Učebné osnovy sú prispôsobené pre rozvoj príslušného nadania.
Povinné predprimárne vzdelávanie v materskej škole trvá jeden školský rok, ak však dieťa po dovŕšení šiesteho roka veku nedosiahlo školskú spôsobilosť, riaditeľka materskej školy rozhodne o pokračovaní plnenia povinného predprimárneho vzdelávania v materskej škole na základe písomného súhlasu príslušného zariadenia poradenstva a prevencie, písomného súhlasu všeobecného lekára pre deti a dorast a s informovaným súhlasom zákonného zástupcu alebo zástupcu zariadenia. Ak dieťa, pre ktoré je plnenie predprimárneho vzdelávania v materskej škole povinné, nedosiahne školskú spôsobilosť a pokračuje v plnení povinného predprimárneho vzdelávania, jeho vzdelávanie sa sústreďuje odstránenie deficitov v rozvoji kľúčových kompetencií nevyhnutných na zvládnutie primárneho vzdelávania v základnej škole. Ak dieťa ani po pokračovaní plnenia povinného predprimárneho vzdelávania v materskej škole nedosiahlo školskú spôsobilosť, začne najneskôr 1. septembra, ktorý nasleduje po dni, v ktorom dieťa dovŕšilo siedmy rok veku, plniť povinnú školskú dochádzku v základnej škole.
Výchovu a vzdelávanie uskutočňujeme v MŠ prostredníctvom nasledovných foriem denných činností:
· hry a činnosti podľa výberu detí

· zdravotné cvičenia

· vzdelávacia aktivita

· pobyt vonku

· činnosti zabezpečujúce životosprávu (osobná hygiena, stravovanie, odpočinok)

Vzdelávaciu aktivitu zaraďujeme buď ako samostatnú organizačnú jednotku alebo ako súčasť iných denných činností. Vzdelávacia aktivita sa realizuje prostredníctvom foriem práce:
· v skupine detí

· frontálne, súčasne so všetkými deťmi

· individuálne

Hry a činnosti podľa výberu detí sú spontánne alebo učiteľkou navodzované hry. Ich súčasťou je dopoludnia aj ranný filter prípadne aj ranný kruh. Hry a činnosti podľa výberu detí zaraďujeme ako samostatnú organizačnú jednotku počas prichádzania detí do materskej školy a odchádzania popoludní. Súbežne s nimi uskutočňujeme aj vzdelávacie aktivity. Pri navodzovaní obsahu hier a činností podľa výberu detí kladieme dôraz na uplatňovanie ich individuálnych záujmov a potrieb.
Zdravotné cvičenie  realizujeme každý deň v určitom čase zásadne pred jedlom (spravidla pred desiatou) s podmienkou dodržiavania hygienických zásad (vo vyvetranej miestnosti, prípadne vonku). Patrí k vopred plánovaným činnostiam. Zaraďujeme ich aj viackrát v priebehu dňa a realizujeme ich  v interiéri (herňa, telocvičňa), ako aj v exteriéri materskej školy (školský dvor).
Vzdelávacie aktivity sú aktivitami vzťahujúcimi sa na sprostredkovanie plánovaných vzdelávacích obsahov jednotlivých vzdelávacích oblastí. V rámci vzdelávacích aktivít sa vytvára nosný priestor na postupné dosahovanie výkonových štandardov. Vzdelávacie aktivity zaraďujeme ako samostatnú organizačnú jednotku alebo môžu byť súčasťou všetkých ostatných denných činností. Sú realizované ako individuálne, skupinové alebo frontálne aktivity detí. Časové trvanie vzdelávacej aktivity  rešpektuje schopnosti a potreby detí, ich vývinové osobitosti a zákonitosti psychohygieny.
Pobyt vonku plní okrem pedagogickej a rekreačnej aj významnú zdravotnú funkciu. Počas pobytu vonku realizujeme spontánne pohybové aktivity, voľné hry podľa výberu detí a vychádzky mimo areálu materskej školy. V rámci pobytu vonku  zaraďujeme aj vzdelávacie aktivity a zdravotné cvičenie tak, aby bol ponechaný dostatok času na spontánne hry a pohybové aktivity detí. Realizujeme ich každodenne a skrátiť, či úplne vynechať sa môže len z dôvodu mimoriadne nepriaznivých meteorologických podmienok. Ak sa pobyt vonku skráti alebo nerealizuje, je potrebné zabezpečujeme podmienky na pohybovú aktivitu detí v triede alebo telocvični.
6.1 Činnosti zabezpečujúce životosprávu

Stravovanie detí sa zabezpečujeme v pevne stanovenom čase, pričom dodržiavame trojhodinový interval medzi podávanými jedlami (desiata, obed, olovrant). Čas podávania jedla je stanovený podľa podmienok prevádzky materskej školy. Odpočinok sa zaraďuje po obede, pričom jeho trvanie závisí od potrieb detí. Ležadlá musia byť zdravotne nezávadné. Minimálne trvanie odpočinku je 30 minút. Odpočinok vo vekovo heterogénnych triedach je diferencovaný podľa potrieb detí a  nenarúša realizáciu krúžkovej činnosti.

Všetky formy denných činností detí usmerňujú kvalifikované učiteľky pre predprimárne vzdelávanie. Organizácia výchovno-vzdelávacej činnosti v materskej škole je charakteristická flexibilitou striedania spontánnych a riadených činností.

V triedach s poldennou výchovou a vzdelávaním sa denný poriadok upravuje vzhľadom na čas ich prevádzky.

7 UČEBNÉ OSNOVY
Učebné osnovy sú zostavené z desiatich rámcových tém, ktoré sú spojené so skutočným životom detí v materskej škole.

Charakteristika obsahových celkov stručne predstavuje základný tematický rámec, v ktorom sa výchova a vzdelávania pohybuje. Realizácia jednotlivých celkov sa spravidla pohybuje v rozmedzí 4 týždňov. Učiteľky majú k dispozícii niekoľko navrhnutých tém, ktoré zaraďujú do VVČ podľa vlastnej voľby, s ohľadom na aktuálne, situačné a rozvojové potreby detí tak, aby im poskytli priestor pre ich zmysluplné učenie sa.
Vzdelávacie štandardy Štátneho vzdelávacieho programu pre predprimárne vzdelávanie v materských školách majú z pohľadu viazanosti na obsahový celok v školskom vzdelávacom programe, voliteľnosti učiteľkou a plánovanie cielených vzdelávacích aktivít rôzny charakter a podľa toho sú spracované v troch skupinách.
1. Vzdelávacie štandardy viazané na obsahové celky, zaradené v obsahových celkoch ako ich pevná súčasť.

2. Vzdelávacie štandardy neviazané na obsahové celky. Tieto sú voliteľné učiteľkou, ktorá si ich vyberá a volí na základe aktuálnych rozvojových potrieb a možností detí, prípadne situačného rozhodovania vyplývajúceho z prirodzených situácií vzniknutých detskou zvedavosťou.

3. Vzdelávacie štandardy dosahované priebežnými a bežnými dennými aktivitami bez potreby plánovať ich cielene v rámci vzdelávacích aktivít.

Učebné stratégie a metódy výchovno-vzdelávacej činnosti majú odporúčací charakter, vyjadrujú typický postup dosahovania výkonových štandardov v rámci obsahového celku. Učiteľky volia aj dopĺňajú vychádzajúc z reálnych potrieb a možnosti detí tak, aby zabezpečili podmienky pre ich aktívne a zmysluplné učenie sa.
Odporúčané učebné zdroje sú navrhnuté podľa reálnych podmienok a možností materskej školy. Učiteľka ich vhodne dopĺňa podľa aktuálnej dostupnosti. Uprednostňuje učebné zdroje umožňujúce a podnecujúce aktivitu detí a prirodzenú detskú zvedavosť.
Princípy plánovania výchovno-vzdelávacej činnosti podľa školského vzdelávacieho programu „Usilovné chrobáčiky objavujú svet“

1. Štandardy viazané na konkrétny obsahový celok sa musia objaviť v pláne počas trvania obsahového celku minimálne raz. Spravidla sa však objavujú aj viackrát na rôznej úrovni. Pri ich zaradení sa vždy prihliada na vzdelávacie potreby detí. Sú voliteľné aj pre iné obsahové celky. Ich plnenie zaznačí učiteľka v ŠkVP dohodnutým znakom: číslom kalendárneho týždňa, v ktorom bol štandard plnený.
2. V plánovaní výchovno-vzdelávacej činnosti učiteľky volia aj štandardy, ktoré nie sú zaradené explicitne v obsahovom celku. Tieto štandardy sú úplne voliteľné učiteľkou, teda sa nemusia objaviť v plánoch inej učiteľky.

3. Nie je určené, koľko rozvojových úrovní plánujeme. Plánovanie dosiahnutej úrovne/úrovní je úplne v kompetencii učiteľky, ktorá najlepšie vie, aké sú deti v jej triede.
4. Učiteľka pri plánovaní dbá o vyvážený pomer zamerania činností podľa vzdelávacích oblastí a oblastí rozvoja osobnosti dieťaťa. Pomer zaradenia vzdelávacích oblastí ovplyvňuje aj aktuálna téma obsahového celku a jej charakter.
5. Zdravotné cvičenia sú premyslene naplánované a realizujú sa každodenne.

6. V týždennom pláne sa vždy musia objaviť aj premyslene naplánované telovýchovné vzdelávacie aktivity.

7. Dominujú činnosti, pri ktorých je dieťa aktívne, pasívne učenie sa obmedzuje na minimum.

8. Naplánované činnosti a ich množstvo musia rešpektovať tempo učenia sa detí – v duchu „menej je viac“.

9. Využívame vzájomné učenie sa detí. Neizolujeme od seba tzv. vekové skupiny.

10. Neučíme deti to, čo už vedia. Vždy sa ich snažíme posunúť ďalej. Netvoríme plány pre obsah, ale pre deti.

Rozvrhnutie vzdelávacích oblastí s časovou frekvenciou na jeden mesiac je nasledovný:

· Jazyk a komunikácia: minimálne 6x

· Matematika a práca s informáciami: minimálne 6x

· Človek a príroda: minimálne 4x

· Človek a spoločnosť: minimálne 4x

· Človek a svet práce: minimálne 4x

· Umenie a kultúra: minimálne 6x

· Zdravie a pohyb: minimálne 4
7.1 Školský vzdelávací program „Usilovné chrobáčiky objavujú svet“
Obsahové celky s témami na celý školský rok
	Mesiac
	Obsahový celok
	Týždenná téma

	September
	ŠKÔLKA JE MÔJ DRUHÝ DOMOV
	1. Vitajte v škôlke milí kamaráti

2. Môj dom, naša škôlka

3. Ja a moja rodina

4. Predmety a ich vlastnosti, remeslá

	Október
	OBJAVUJEMEJESENNÉ POKLADY
	1. Počasie v jeseni

2. Jeseň na poliach

3. Jesenná záhradka u dedka a babky

4. Úcta k starším

5. Pestrofarebné šarkany

	November
	POZORUJEM, ČO SA MENÍ
	1. Les - ihličnaté a listnaté stromy

2. Zvieratká sa pripravujú na zimu

3. Moje hodiny – časové vzťahy: ráno, obed, večer

4. Obliekanie – zimné (obleč Mikuláša)

	December
	VIANOCE SÚ MOJÍM ČAROVNÝM SNOM
	1. Mikuláš

2. Od Barbory do Vianoc (zvyky, tradície, pečenie, upratovanie...)

3. Vianoce

	Január
	ZIMY SA VÔBEC NEBOJÍM
	1. Krásy zimnej prírody

2. Prosba vtáčkov

3. Ľudské telo – časti, funkcie

4. Zimné športy

	Február
	POZNÁVAM SLOVENSKO
	1. Farby a geometria všade okolo nás

2. Fašiangy – sviatky a ľudové tradície

3. Moja vlasť – štátne symboly

4. Mesto a vidiek

	Marec
	ČO MI NESIE JAR
	1. Kniha je náš kamarát

2. Z rozprávky do rozprávky

3. Jar k nám letí

4. Domáce a hospodárske zvieratá

	Apríl
	CHCEM POZNAŤ TAJOMSTVÁ VESMÍRU
	1. Veľká Noc (môže sa prelínať s mesiacom Marec)

2. Jarná záhradka – sadenie priesad

3. Vesmír okolo nás

4. Naša Zem – Deň Zeme, Deň vody

5. Život pri vodných tokoch

	Máj
	BEZ LÁSKY TO NEJDE
	1. Krása kvetov – liečivé, okrasné, úžitkové

2. Deň matiek a moja rodina

3. Pracovné profesie rodičov a iných dospelých

4. Exotické zvieratá

	Jún
	MOJE LETNÉ RADOSTI
	1. MDD – týždeň hier a zábavy

2. Hmyz – pozorujme ale neubližujme

3. Na ceste bezpečne – doprava, dopravné prostriedky

4. Vitaj leto – tešíme sa na prázdniny


8 VYUČOVACÍ JAZYK
Vyučovacím jazykom materskej školy je štátny jazyk – slovenský jazyk (§ 12 školského zákona). Vyučovací jazyk je v zhode s rozhodnutím ministerstva školstva o zaradení školy do siete škôl a školských zariadení Slovenskej republiky a so zriaďovacou listinou.
9 SYSTÉM PODPORY DETÍ V SÚLADE S PRINCÍPMI INKLUZÍVNEHO VZDELÁVANIA

Materská škola vytvára bezpečné, prijímajúce, podnetné a inkluzívne prostredie, v ktorom má dieťa možnosť plnohodnotne sa zapojiť do výchovy a vzdelávania. Výchovno-vzdelávacia činnosť rešpektuje individuálne potreby, schopnosti, možnosti, tempo učenia sa a aktuálnu vývinovú úroveň každého dieťaťa.
Materská škola uplatňuje princíp rovnosti príležitostí a podporuje rozvoj každého dieťaťa bez ohľadu na jeho zdravotný stav, individuálne schopnosti, sociálne a rodinné prostredie, jazykové či kultúrne odlišnosti alebo iné osobné charakteristiky. Našim cieľom je vytvárať podmienky, v ktorých môže každé dieťa zažiť úspech, rozvíjať svoje silné stránky a postupne dosahovať svoj individuálny potenciál.
9.1 Pedagogická podpora a individualizácia

Učiteľky pri plánovaní a realizácii výchovno-vzdelávacej činnosti uplatňujú individualizovaný a diferencovaný prístup. Pri výbere metód, foriem, prostriedkov, pomôcok a učebných zdrojov zohľadňujú individuálne potreby a možnosti detí.

· rozvoj komunikačných a jazykových schopností,

· rozvoj sociálnych a emocionálnych zručností,

· rozvoj poznávacích schopností a základov logického myslenia,

· rozvoj hrubej a jemnej motoriky,

· rozvoj samostatnosti a sebaobslužných zručností,

· rozvoj tvorivosti, fantázie a schopnosti riešiť problémy,

· podporu nadania, záujmov a silných stránok detí.
Podľa potreby učiteľky prispôsobujú náročnosť úloh, tempo činností, spôsob zadávania pokynov, čas na splnenie úlohy, organizačné formy a mieru poskytovanej podpory. Využívajú názorné, manipulačné, pohybové, komunikačné a ďalšie primerané pomôcky.

9.2 Podpora detí so zvýšenou potrebou podpory

Ak sa u dieťaťa prejaví potreba zvýšenej podpory, materská škola postupuje v súlade s platnou legislatívou a podľa individuálnych potrieb dieťaťa. Podľa potreby spolupracuje so zákonnými zástupcami dieťaťa, zariadením poradenstva a prevencie, odbornými zamestnancami a ďalšími relevantnými odborníkmi. 

Podpora môže spočívať v primeranej úprave podmienok, metód, foriem a prostriedkov výchovy a vzdelávania, vo využívaní vhodných didaktických, kompenzačných alebo podporných pomôcok a v ďalších opatreniach podľa potrieb konkrétneho dieťaťa.

Niektoré deti môžu potrebovať asistenciu pri výučbe. Na tento účel materská škola má pedagogických asistentov, ktorí poskytujú dieťaťu podporu pri vykonávaní úloh. Pedagogický asistent môže pracovať priamo s dieťaťom alebo pomáhať pri riadení skupinových aktivít.

9.3 Spolupráca so zákonnými zástupcami a odborníkmi

Materská škola podporuje otvorenú, partnerskú a rešpektujúcu komunikáciu so zákonnými zástupcami. Priebežne s nimi podľa potreby konzultujeme adaptáciu, napredovanie, potreby a možnosti podpory dieťaťa. Pri riešení náročnejších situácií spolupracujeme s odbornými zamestnancami a zariadeniami poradenstva a prevencie.

9.4 Prevencia diskriminácie a segregácie
Materská škola cielene vytvára prijímajúcu a bezpečnú sociálnu klímu založenú na rešpekte, rovnosti príležitostí, tolerancii, spolupráci a vzájomnej pomoci. Predchádza všetkým formám diskriminácie, sociálneho vylučovania a segregácie.
· podporovanie pozitívnych vzťahov medzi deťmi,

· rozvíjanie empatie, tolerancie a rešpektovania odlišností,

· podporovanie vzájomnej pomoci a spolupráce,

· vytváranie príležitostí na spoločné hry a činnosti všetkých detí,

· primerané riešenie konfliktov a podpora bezpečnej komunikácie,

· sledovanie a riešenie prejavov odmietania, zosmiešňovania alebo sociálneho vylučovania.

Základným princípom je prispôsobovanie podmienok materskej školy potrebám dieťaťa, nie požiadavka, aby sa dieťa prispôsobovalo podmienkam školy bez zohľadnenia jeho individuálnych potrieb.
10 STRATÉGIA DIGITÁLNEJ TRANSFORMÁCIE VZDELÁVANIA

Naša materská škola sa vo výchovno-vzdelávacom procese špecificky zameriava na zmysluplnú digitálnu transformáciu v spojení s aktívnym pohybom, zmyslovým skúmaním, bádateľským učením, rozvojom reči a modernou transparentnou komunikáciou s rodičmi. Digitálne technológie, interaktívne pomôcky a systém EduPage nevyužívame ako pasívny prostriedok na neúčelné sledovanie obrazoviek, ale ako motivačný spúšťač zážitku, výskumný nástroj v triede, v areáli materskej školy, počas vychádzok a ako bezpečný most pre prepojenie domáceho a školského prostredia.
10.1 Materiálno – technické a priestorové podmienky

Škola postupne dopĺňa a obnovuje digitálny fond zameraný na bádateľské učenie, predprimárnu edukačnú technológiu a digitálne riadenie:

· Bádateľské, senzorické a zvukové pomôcky: elektronické mikroskopy, svetelné tabule, zvukové perá a interaktívne zvukové knihy, vodeodolné závesné audio tabule s nahrávateľnými vreckami.
· Algoritmy a logické myslenie: programovateľné robotické pomôcky Bee-Bot s tematickými podložkami.
· Interaktívne a vizualizačné softvéry: výučbový softvér Mozaik3D, interaktívne tabule, edukačné portály, geografické podklady, voľne dostupné online streamy z prírody a webkamery zo zimných stredísk.

· Bádateľská Al a vizuálna diagnostika: občasné využitie nástrojov obrazovej identifikácie (generatívna umelá inteligencia) na pohotovú identifikáciu neznámych prírodnín pri bádateľských aktivitách detí v teréne.
· Edukačno komunikačný a riadiaci systém EduPage: komplexná digitálna platforma pre efektívne riadenie materskej školy, elektronickú agendu, evidenciu dochádzky, bezpečné zdieľanie fotografií z aktivít, tvorbu výstupov pre rodičov a okamžitú, transparentnú komunikáciu s rodinou.
10.2 Pedagogické východiská
Digitálne technológie sú v materskej škole využívané ako podporný nástroj učenia a rozvoja dieťaťa, nie ako náhrada priamej skúsenosti, pohybu, hry, sociálnej interakcie, komunikácie, tvorivej činnosti a pobytu v prírode. Materská škola dbá na vyvážený pomer digitálnych a nedigitálnych aktivít a na ochranu fyzického a psychického zdravia detí.
10.3 Zmysluplné využívanie digitálnych technológií
Digitálne technológie môžu byť využívané najmä ako doplnok k názorným a zážitkovým činnostiam, napríklad pri:

· vyhľadávaní a pozorovaní obrázkov, fotografií, zvukov a krátkych veku primeraných ukážok,

· interaktívnych vzdelávacích aktivitách a hrách,

· fotografovaní a dokumentovaní detskej tvorby a aktivít,
· tvorivých činnostiach s digitálnym obsahom,

· využívanie digitálneho fotoaparátu, mikroskopu alebo iných primeraných digitálnych pomôcok,

· aktivitách s robotickými a programovateľnými hračkami,

· rozvíjaní priestorovej orientácie, postupnosti, triedenia, porovnávania a riešenia problémov.

10.4 Rozvoj digitálneho a informatického myslenia

Materská škola podporuje rozvoj základov informatického myslenia najmä prostredníctvom hry a praktických činností. Deti získavajú skúsenosti s triedením, usporadúvaním, určovaním postupnosti, hľadaním podobností a rozdielov, orientáciou v priestore, predvídaním výsledku, riešením problémov a hľadaním a opravovaním chýb. Tieto schopnosti sa rozvíjajú aj bez použitia digitálneho zariadenia.

10.5 Bezpečné a zodpovedné používanie digitálnych technológií

Materská škola vedie deti k veku primeranému, bezpečnému a zodpovednému používaniu digitálnych technológií. Učiteľky deťom primerane vysvetľujú potrebu chrániť súkromie a osobné údaje, bezpečne zaobchádzať so zariadeniami, správať sa vhodne v digitálnom prostredí a rozlišovať vhodný a nevhodný obsah. Digitálne aktivity sú pravidelne striedané s pohybom, hrou, komunikáciou, tvorivou činnosťou a oddychom.
Metodické zásady a bezpečnosť:
· Zásada vyváženosti (15-20% /80 %). Digitálna technológia s obrazovkou tvorí maximálne 15-20 % času edukačnej aktivity. Hlavnú časť (80 %) tvorí priamy pohyb, manipulácia s predmetmi, diskusia a experimentovanie.

· Zásada striedania a aktívneho zážitku: Pri interaktívnej tabuli sa deti striedajú po krátkych úkonoch; po skončení sledovania nasleduje fyzická činnosť, hmatová práca alebo cvičenie.

· Zásada prepojenia s reálnym svetom: Všetko, čo deti uvidia na obrazovke, v Al diagnostike, v online streamoch či v 3D modeli, si následne chytia, preskúmajú alebo stvárnia vlastnými zmyslami a pohybom.

· Zásada bezpečnej digitálnej komunikácie (EduPage): Využívanie systému EduPage striktne v súlade s ochranou osobných údajov, na budovanie bezpečného partnerstva a prepojenia rodiny s materskou školou.
· Ergonómia a hygiena zraku: Dodržiavanie správnej vzdialenosti od zobrazovacích jednotiek a zaistenie dostatočného svetelného komfortu v triede.
10.6 Inkluzívny a personalizovaný prístup

Pri využívaní digitálnych pomôcok sa uplatňuje inkluzívny a personalizovaný prístup, ktorý rešpektuje individuálne potreby, schopnosti, tempo učenia sa a východiskovú úroveň každého dieťaťa. Digitálne technológie môžu byť podľa potreby využité aj ako podporný alebo kompenzačný nástroj.
10.7 Rozvoj digitálnych kompetencií zamestnancov

Neoddeliteľnou súčasťou digitálnej transformácie je rozvoj digitálnych kompetencií pedagogických a ostatných zamestnancov materskej školy. Dôraz sa kladie na schopnosť kriticky vyberať a reflektovať digitálne nástroje, bezpečne s nimi pracovať, využívať ich s ohľadom na vek a potreby detí a modelovať zodpovedné používanie technológií.
Vzdelávanie učiteliek sa sústredí na metodiku tvorby pohybovo-bádateľských lekcií a efektívne využívanie moderných nástrojov (vrátane zvukových pier, Al nástrojov, online streamov a edukačných funkcií systému EduPage), kde informačno-komunikačné technológie vystupujú ako sprievodca a motivačný nástroj na aktivizáciu detí a transparentnú komunikáciu s rodičmi.
10.8 Strategické ciele a hodnotenie

Materská škola si stanovuje realistické a dosiahnuteľné ciele digitálnej transformácie s ohľadom na svoje personálne, priestorové, materiálno-technické a finančné podmienky. 
· rozvíjať digitálne kompetencie detí primerane ich veku a možnostiam,

· integrovať digitálne nástroje do edukačného procesu ako doplnok k tradičným formám učenia,

· podporovať kritické myslenie, kreativitu, riešenie problémov a spoluprácu prostredníctvom digitálnych aktivít,
· zvyšovať digitálnu gramotnosť pedagogických zamestnancov a podporovať ich v inováciách,

· posilňovať spoluprácu s rodičmi prostredníctvom digitálnych komunikačných kanálov (webová stránka, EduPage, ...)

· dbať na etické a bezpečné používanie technológií v súlade s GDPR a zásadami ochrany osobných údajov.
Napĺňanie cieľov priebežne sleduje a vyhodnocuje:
· pedagogickým pozorovaním a pedagogickou diagnostikou,

· reflexiou učiteliek a hodnotením uskutočnených aktivít,

· sledovaním prínosu digitálnych činností pre učenie a rozvoj detí,

· vyhodnocovaním vhodnosti a primeranosti používaných digitálnych pomôcok,

· spätnou väzbou pedagogických zamestnancov a podľa potreby zákonných zástupcov,

· priebežným vyhodnocovaním potrieb materskej školy.

Cieľom nie je zvyšovať čas detí strávený pri obrazovkách ale zmysluplne využívať digitálne technológie tam, kde podporujú učenie, tvorivosť, komunikáciu, objavovanie, spoluprácu a riešenie problémov.

Materská škola bude stratégiu digitálnej transformácie priebežne aktualizovať podľa aktuálnych odborných poznatkov, potrieb detí, skúseností pedagogických zamestnancov a možností školy.

12 ZÁVER
Školský vzdelávací program bol vypracovaný v súlade s platným Štátnym vzdelávacím programom pre predprimárne vzdelávanie v materských školách, s prihliadnutím na podmienky, potreby, zameranie a tradície Materskej školy Radvanská 28, Banská Bystrica.

